IMISLab/GreekWikipedia huggingface dataset:
Ντίμα Φιλίποφ

Ο Ντμιτρό (Ντίμα) Φιλίποφ (γεννημένος στο Λουχάνσκ στις 4 Δεκεμβρίου 1990) είναι Έλληνας διεθνής πετοσφαιριστής με καταγωγή από την Ουκρανία. Έχει ύψος 1,98 μέτρα και αγωνίζεται στη θέση του πασαδόρου.

 Ο Ντίμα Φιλίποφ υπέγραψε το πρώτο του επαγγελματικό συμβόλαιο το 2010 με τον Ολυμπιακό Πειραιώς, σε ηλικία 20 ετών. Στην ομάδα του Πειραιά παρέμεινε μέχρι το 2013, καταφέρνοντας μάλιστα να κατακτήσει δύο Πρωταθλήματα Ελλάδας (2011, 2013), δύο Κύπελλα Ελλάδας (2011, 2013) και ένα Λιγκ Καπ Ελλάδας (2013). Το καλοκαίρι του 2013 ταξίδεψε στην Πολωνία για λογαριασμό της Γιαστρέμπσκι. Δύο χρόνια μετά, το καλοκαίρι του 2015, θα επιστρέψει στην Ελλάδα για να αγωνιστεί ξανά με τα χρώματα του Ολυμπιακού, με τον οποίο κατέκτησε ένα ακόμα Κύπελλο Ελλάδας (2016) και ένα Λιγκ Καπ (2016). Το 2016 υπέγραψε συμβόλαιο ανανέωσης με την ομάδα του Ολυμπιακού, κατακτώντας ξανά το Κύπελλο Ελλάδας (2017) και το Λιγκ Καπ (2017). Το 2018 συνέχισε την καριέρα του στην ρουμανική Αρκάντα Γκαλάτσι, ενώ την επόμενη σαιζόν συμφώνησε να αγωνιστεί για τον Π.Α.Ο.Κ. με τον οποίο κατέκτησε το κύπελλο Ελλάδας (2019). Ο Ντίμα Φιλίποφ έχει πραγματοποιήσει αρκετές συμμετοχές με την ελληνική εθνική ομάδα πετοσφαίρισης. Μεσογειακοί Αγώνες 3η θεση: Ταραγόνα - 2018 2 Πρωταθλήματα Ελλάδας 2011, 2013 (Ολυμπιακός Πειραιώς) 4 Κύπελλα Ελλάδας 2011, 2013, 2016, 2017 (Ολυμπιακός Πειραιώς) 1 Κύπελλο Ελλάδας: 2019 (Π.Α.Ο.Κ.) 3 Λιγκ Καπ Ελλάδας: 2013, 2016, 2017 (Ολυμπιακός Πειραιώς) Ντίμα Φιλίποφ
Χαϊρανιντίλ Σουλτάνα

Η Χαϊραντινίλ Σουλτάν (Οθ. Τούρκικα:هايرانيديل سلطان) (Τούρκικα: Hayranidil Sultan, 2 Νοεμβρίου 1846 - 26 Νοεμβρίου 1898) ήταν η τέταρτη σύζυγος του σουλτάνου Αμπντούλ Αζίζ της Οθωμανικής Αυτοκρατορίας και μητέρα του τελευταίου Χαλίφη του Ισλάμ, Αμπντούλ Μετζίτ Β΄.Ο πλήρης τίτλος ήταν: Devletlu İsmetlu Hayranidil Sultan Aliyyetü'ş-Şân Hazretleri

 Η Χαϊραντινίλ Σουλτάν γεννήθηκε στις 2 Νοεμβρίου 1846 στο Καρς, στην Οθωμανική Αυτοκρατορία. Στις 21 Σεπτεμβρίου 1866 παντρεύτηκε τον Οθωμανό Σουλτάνο Αμπντούλ Αζίζ. Ο γάμος πραγματοποιήθηκε στο παλάτι Ντολμαμπαχτσέ. Ήταν η μητέρα της Ναζιμέ Σουλτάν και του Αμπντούλ Μετζίτ Β΄, του τελευταίου χαλίφη του Ισλάμ. Η Χαϊραντινίλ Σουλτάν πέθανε στις 26 Νοεμβρίου 1898 σε ηλικία 52 ετών στο Ορτάκιοϊ στην Κωνσταντινούπολη. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback). Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover).
Εθνική Ιράν (καλαθοσφαίριση γυναικών)

Τελ. Ενημέρωση: 28 Ιανουαρίου 2015Η εθνική ομάδα καλαθοσφαίρισης γυναικών του Ιράν αντιπροσωπεύει το Ιράν στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Ισλαμικής Δημοκρατίας του Ιράν (Islamic Republic of Iran Basketball Federation).

 Μέχρι σήμερα το Ιράν δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη και μοναδική μέχρι σήμερα συμμετοχή του στο Ασιατικό Πρωτάθλημα της FIBA Asia έλαβε χώρα το 1974, ενώ διαθέτει, παράλληλα, δικαίωμα συμμετοχής σε διοργανώσεις της WABA, θυγατρικής της FIBA Asia για την περιοχή της Δυτικής Ασίας.Επίσης, το Ιράν διαθέτει δικαίωμα συμμετοχής στους Παναραβικούς Αγώνες, στους Ασιατικούς Αγώνες και στους Αγώνες Δυτικής Ασίας υπό τη σκέπη της Διεθνούς Ολυμπιακής Επιτροπής. Πορεία σε Ασιατικά Πρωταθλήματα Ακολουθούν οι τελικές θέσεις κατάταξης της Εθνικής Ομάδας του Ιράν σε Ασιατικά Πρωταθλήματα: Πορεία σε Ασιατικούς Αγώνες Ακολουθούν οι τελικές θέσεις κατάταξης της Εθνικής Ομάδας του Ιράν σε Ασιατικούς Αγώνες: Εθνική Ιράν (καλαθοσφαίριση ανδρών) Iran, ιστορικό ανά έτος στον επίσημο ιστότοπο των αρχείων της FIBA. (Αγγλικά) Basketball Federation Islamic Republic of Iran, επίσημος ιστότοπος. (Περσικά)
Σαχαλίν Γιούζνο Σαχαλίνσκ (πετοσφαίριση)

Η Σαχαλίν Γιούζνο Σαχαλίνσκ (ρωσικά: «Сахалин» Южно-Сахалинск) είναι πετοσφαιρική ομάδα από το Γιούζνο Σαχαλίνσκ της νήσου Σαχαλίνης στη Ρωσία. Τα χρώματα της είναι το γαλάζιο και το μπλε. Αποτελεί μέρος του ευρύτερου σωματείου «Σαχαλίν». Η ομάδα διεξάγει τους εντός έδρας αγώνες της στο ντβόρετς σπόρτα Κρίσταλ.

 Η ομάδα βόλεϊ γυναικών «Σαχαλίν» ιδρύθηκε τον Σεπτέμβριο του 2012 και με απόφαση της Εκτελεστικής Επιτροπής του Πρωταθλήματος Ρωσίας, της δώθηκε η άδεια συμμετοχής στο πρωτάθλημα στη θέση της διαλυμένης ομάδας Σαμορόντοκ Χαμπάροφσκ («Самородок» Хабаровск). Πριν από αυτή, καμία από τις ομάδες της νήσου Σαχαλίνης δεν αγωνίστηκε ούτε στο Πρωτάθλημα ΕΣΣΔ, ούτε στο Πρωτάθλημα Ρωσίας στην πετοσφαίριση. Το καλοκαίρι του 2015 βόλεϊ συλλόγου τέθηκε στη δομή του επαγγελματικού αθλητικού συλλόγου «Σαχαλίν» (профессиональный спортивный клуб «Сахалин»). Επίσημος ιστότοπος
Ιωάννης του Χοεντσόλερν-Ζίγκμαρινγκεν

Ο Ιωάννης (γερμ. Johann, 17 Αυγούστου 1578 - 22 Μαρτίου 1638) από τον Οίκο του Χοεντσόλερν-Ζίγκμαρινγκεν ήταν κόμης (1606-38), που μετά αναβαθμίστηκε σε πρίγκιπα (1634-38) του Χοεντσόλερν-Ζίγκμαρινγκεν.

 Ήταν ο πρωτότοκος γιος του Καρόλου Β΄, κόμη του Χοεντσόλερν-Ζίγκμαρινγκεν και της Ευφροσύνης, κόρης του Φρειδερίκου Ε΄, κόμη του Έτινγκεν-Βάλερσταϊν. Το 1638 απεβίωσε στο Μόναχο σε ηλικία 60 ετών και τον διαδέχθηκε ο μοναδικός γιος του, Μάινραντ Α΄. Νυμφεύθηκε το 1602 την εξαδέλφη του, Ιωάννα των Χοεντσόλερν, κόρη του Άιτελ Φρειδερίκου Δ΄, κόμη του Χοεντσόλερν και είχε τέκνα: Μάινραντ Α΄ 1605-1681, πρίγκιπας του Χοεντσόλερν-Ζίγκμαρινγκεν. Μαρία 1606-1674, παντρεύτηκε σε πρώτο γάμο τον Παύλο Ανδρέα, κόμη του Βόλκενσταϊν και σε δεύτερο γάμο τον Ροδόλφο Γεώργιο, βαρόνο του Χάσλανγκ. Σίβυλλα Ευφροσύνη 1607-1636, παντρεύτηκε σε πρώτο γάμο τον Γεώργιο Γουλιέλμο, κόμη του Χέλφενσταϊν και βαρόνο του Γκούντελφινγκεν και σε δεύτερο γάμο τον Ερνέστο Μπένο, κόμη του Βάρτενμπεργκ. Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, p. 266 ff, Online E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, p. 65 ff, Online
Αστυνομική και Δικαστική Συνεργασία σε Ποινικές Υποθέσεις

Η Αστυνομική και Δικαστική Συνεργασία σε Ποινικές Υποθέσεις (ΑΔΣΠΥ) είναι ο τρίτος από τους Τρεις Πυλώνες της Ευρωπαϊκής Ένωσης, εστιάζει στη συνεργασία της εφαρμογής του νόμου και στην καταπολέμηση του ρατσισμού. Βασίζεται περισσότερο στη διακυβερνητική συνεργασία παρά στους άλλους πυλώνες που σημαίνει ότι τα ιδρύματα της Ένωσης μπορούν να επέμβουν ελάχιστα. Είναι υπεύθυνο για την έκδοση Ευρωπαϊκού Εντάλματος Σύλληψης.

 Η Συνθήκη του Μάαστριχτ καθιέρωσε ότι, ενώ πλησιάζονται οι στόχοι της Ένωσης και συγκεκριμένα η ελευθερία μετακίνησης, τα κράτη μέλη πρέπει να λάβουν υπόψη τους, τους παρακάτω τομείς κοινού ενδιαφέροντος: Άσυλο Κανόνες που σχετίζονται με την είσοδο των εξωτερικών συνόρων Πολιτικές μετανάστευσης και πολιτικές που σχετίζονται με υπηκόους τρίτων χωρών Συνθήκες εισόδου και μετακίνησης των ξένων υπηκόων στο έδαφος της Ένωσης Συνθήκες μόνιμης κατοικίας ξένων υπηκόων σε κράτη μέλη, συμπεριλαμβανομένων των οικογενειών και δικαιωμάτων εργασίας Καταπολέμηση της παράνομης μετανάστευσης, κατοικίας και εργασίας ξένων υπηκόων σε κράτος μέλος της Ένωσης Καταπολέμηση εμπορίου ναρκωτικών όταν αυτό δεν καλύπτεται από τα μέρη 7, 8 και 9 Καταπολέμηση της διεθνούς απάτης όταν αυτό δεν καλύπτεται από τα μέρη 7, 8 και 9 Δικαστική συνεργασία σε πολιτικά θέματα Δικαστική συνεργασία σε ποινικά θέματα Τελωνειακή συνεργασία Αστυνομική συνεργασία για την καταπολέμηση του εμπορίου ναρκωτικών, τρομοκρατίας και άλλων μορφών διεθνούς εγκληματικότητας, συμπεριλαμβανομένων και συγκεκριμένων τομών τελωνειακής συνεργασίας.Υπάρχουν τρία ιδρύματα που δημιουργήθηκαν από τον πυλώνα ΑΔΣΠΥ, Eurojust, Ευρωπόλ, και Cepol Δημιουργήθηκε ως πυλώνας Δικαιοσύνης και Εσωτερικών Υποθέσεων στη Συνθήκη του Μάαστριχτ, μετέπειτα η Συνθήκη του Άμστερνταμ μετέφερε τους τομείς παράνομης μετανάστευσης, ασύλου, και δικαστικής συνεργασίας στον ενιαίο πρώτο πυλώνα (Ευρωπαϊκές Κοινότητες). Ο όρος "Δικαιοσύνη και Εσωτερικά Δικαιώματα" τώρα καλύπτει αυτούς τους ενιαίους τομείς καθώς και τον διακυβερνητικό τρίτο πυλώνα. Αν επικυρωθεί, η Συνθήκη της Λισαβόνας θα αντικαταστήσει το σύστημα των πυλώνων. Οι αρμοδιότητες θα συγχωνευθούν και θα αποκτήσουν περισσότερη δύναμη. Από το τέλος του Β΄ Παγκοσμίου Πολέμου, κυρίαρχα ευρωπαϊκά κράτη έχουν συνάψει συνθήκες και ως εκ τούτου συνεργάστηκαν και εναρμόνισαν πολιτικές (ή συνέδεσαν την κυριαρχία) σε έναν αυξανόμενο αριθμό τομέων, στο έργο της ευρωπαϊκής ολοκλήρωσης ή στην οικοδόμηση της Ευρώπης (γαλλικά: la construction européenne). Το ακόλουθο χρονοδιάγραμμα περιγράφει τη νομική έναρξη της Ευρωπαϊκής Ένωσης (ΕΕ) - το κύριο πλαίσιο για αυτήν την ενοποίηση. Η ΕΕ κληρονόμησε πολλές από τις σημερινές της ευθύνες από τις Ευρωπαϊκές Κοινότητες (ΕΚ), οι οποίες ιδρύθηκαν τη δεκαετία του 1950 στο πνεύμα της Διακήρυξης Σουμάν. Δικαιοσύνη, ελευθερία και ασφάλεια.(Europa) [1] Αρχειοθετήθηκε 2018-10-16 στο Wayback Machine.
Οικογένεια Χόλλαντ

Η Οικογένεια Χόλλαντ ήταν μεγάλη Μεσαιωνική οικογένεια της Αγγλίας για την οποία πολλοί Βρετανοί και Αμερικανοί ιστορικοί έχουν υποθέσει καταγωγή από την Ολλανδία. Το όνομα προέρχεται από την Αγγλική πόλη Απχόλλαντ τον τόπο καταγωγής της οικογένειας· οι Χόλλαντ την περίοδο της ακμής τους διακρίθηκαν ως κόμητες, δούκες, ευγενείς και βαρόνοι. Όλα τα άρρενα μέλη της οικογένειας κληρονόμησαν τον τίτλο του βαρόνου του Χόλλαντ.

 Ο πρώτος καταγεγραμμένος ευγενής από την Οικογένεια ήταν ο Σερ Ρόμπερτ του Απχόλλαντ, που πήρε το όνομα του από την πόλη καταγωγής του. Ο γιος του Ρόμπερτ ντε Χόλλαντ, 1ος βαρόνος του Χόλλαντ γεννημένος το 1283 ήταν ο αγαπημένος ευγενής του Τόμας, 2ου κόμη του Λάνκαστερ. Πολέμησε στο πλευρό του Τόμας στην επανάσταση εναντίον του Πιρς Γκάβεστον· ακολούθησε σκληρός εμφύλιος και αμέτρητες εξεγέρσεις. Ο Ρόμπερτ ντε Χόλλαντ είχε έντονη συμμετοχή και πήρε μεγάλες διακρίσεις: έγινε μέλος του Κοινοβουλίου και της Βουλής των Λόρδων. Πολέμησε στη μάχη του Μπόρουγκμπριτζ στο πλευρό των Λάνκαστερ (1322) και φυλακίστηκε για σύντομο χρόνο· συνέχισε να αγωνίζεται μέχρι την εποχή που η Ισαβέλλα της Γαλλίας έκανε απόβαση στην Αγγλία. Ο Ερρίκος, 3ος κόμης του Λάνκαστερ ύστερα από διακήρυξη, που κατηγορούσε τον Ρόμπερτ σαν προδότη (1328), τον συνέλαβε και τον αποκεφάλισε. Οι γιοι του Τόμας Χόλλαντ, 1ος κόμης του Κεντ και Όθων Χόλλαντ έσωσαν τον θρύλο του. Ο Τόμας Χόλλαντ, 1ος κόμης του Κεντ και ο αδελφός του Όθων είχαν έντονη συμμετοχή στον Εκατονταετή Πόλεμο στο πλευρό των Άγγλων· πολέμησαν σκληρά σαν στρατηγοί με αποκορύφωμα την συμμετοχή τους στην άλωση της Καέν και τη μάχη του Κρεσί. Τα δύο αδέλφια επέστρεψαν στην Αγγλία και έγιναν μέλη του Τάγματος της Περικνημίδας, την ψηλότερη τιμή για έναν ιππότη. Ο Όθων πέθανε άτεκνος, ενώ τον Τόμας διαδέχθηκε σαν Κόμης του Κεντ ο γιος του Τόμας Χόλλαντ, 2ος κόμης του Κεντ. Ο Τόμας Χόλλαντ, 2ος κόμης του Κεντ ήταν σκληρός στρατιωτικός ηγέτης όπως ο πατέρας του· συμμετείχε σε πολλές μάχες, όπως την μάχη της Ναζέρα, υπό τις εντολές του θετού του πατέρα Εδουάρδου του μαύρου πρίγκιπα. Η σύζυγός του Λαίδη Αλίκη ΦιτςΆλαν ήταν συγγενείς του μαύρου πρίγκιπα. Ο Τόμας 2ος κόμης έγινε -όπως ο πατέρας του- μέλος του Τάγματος της Περικνημίδας. Απέκτησε πολλά παιδιά και μέσω των παιδιών του έγινε γενάρχης πολλών ευγενών, που διακρίθηκαν, όταν ξεκίνησε ο Πόλεμος των Ρόδων.
Χρήστος Αλμπάνης

Ο Χρήστος Αλμπάνης (γενν. 5 Νοεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος επιθετικός για τον ΑΜΣ Γαλατινής, με δανεισμό από την ΑΕΚ.

 Γεννημένος στην Καλαμπάκα, ξεκίνησε τη σταδιοδρομία του στην ομάδα της πατρίδας του, Α.Σ. Μετέωρα. Στην ηλικία των 16 ετών μετακόμισε στη Γερμανία, όπου εντάχθηκε στη Βέρντερ Βρέμης ΙΙ. Ακολούθως, αγωνίστηκε διαδοχικά για τις Άιντραχτ Φραγκφούρτης ΙΙ και ΣΚ Φράιμπουργκ ΙΙ. Στις 31 Αυγούστου 2015, ο Απόλλωνας Σμύρνης ανακοίνωσε την υπογραφή του για δύο χρόνια. Κατά τη διάρκεια της πρώτης σεζόν δεν είχε μεγάλο χρόνο συμμετοχής. Τη σεζόν 2016-17 ήταν ένας από τους σημαντικότερους παίκτες, σημειώνοντας 9 γκολ και δίνοντας 6 ασίστ, καθώς η ομάδα του κέρδισε τον τίτλο του Πρωταθλητή της Φούτμπολ Λιγκ και την άνοδο στη Σούπερλιγκ. Οι εμφανίσεις του προσέλκυσαν το ενδιαφέρον του Πανιωνίου, όμως η διοίκηση του Απόλλων Σμύρνης κινήθηκε γρήγορα και επέκτεινε το συμβόλαιο του για δύο ακόμη χρόνια.Στις 22 Οκτωβρίου 2017, σημείωσε το πρώτο του γκολ στη Σούπερλιγκ στην εντός έδρας νίκη με 2-0 επί της Ξάνθης. Μία εβδομάδα αργότερα, σημείωσε το γκολ της ισοφάρισης στο ισόπαλο 1-1 με τον Παναιτωλικό. Μια εβδομάδα αργότερα, σκόραρε σε τρίτο διαδοχικό αγώνα, στην εντός έδρας νίκη με 4-3 επί του ΠΑΣ Γιάννινα. Την 1η Απριλίου 2018, σημείωσε ένα γκολ στη νίκη με 3-0 επί της ΑΕΛ, στην προσπάθεια της ομάδας του για αποφυγή του υποβιβασμού. Στις 22 Απριλίου 2018, το γκολ του στα πρώτα λεπτά ενός τεταμένου αγώνα στο Γήπεδο Γεώργιος Καμάρας εναντίον του πρωταθλητή Ολυμπιακού, ήταν αρκετό για να εξασφαλίσει τρεις βαθμούς ζωτικής σημασίας και ταυτοχρόνως την παραμονή της ομάδας στην κατηγορία. Τον Μάιο του 2018, ο Απόλλωνας Σμύρνης ανακοίνωσε τη μεταγραφή του Αλμπάνη στην ΑΕΚ, κρατώντας το 20% σε περίπτωση μεταπώλησης του. Στις 14 Αυγούστου 2018, έκανε το ευρωπαϊκό του ντεμπούτο στην εντός έδρας νίκη με 2-1 επί της Σέλτικ για τον τρίτο προκριματικό γύρο του Τσάμπιονς Λίγκ, μπαίνοντας ως αλλαγή στα τελευταία λεπτά του αγώνα. Απόλλων Λεμεσού (δανεισμός) Την 1η Σεπτεμβρίου 2021, ο Απόλλων Λεμεσού ανακοίνωσε τον μονοετή δανεισμό του Αλμπάνη από την ΑΕΚ, μέχρι τον Μάιο του 2022. Ο Αλμπάνης έχει αγωνιστεί με τις «μικρές» Εθνικές Ελλάδας U18, U20 και U21. Μέχρι τις 16 Αυγούστου 2018. (Αγγλικά) Προφίλ Χρήστος Αλμπάνης στο Soccerway Προφίλ στο transfermarkt.com
Άγιος Γεώργιος Τρικερίου Μαγνησίας

Ο Άγιος Γεώργιος είναι οικισμός της τοπικής κοινότητας και δημοτικής ενότητας Τρικερίου, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα Καλλικράτης.

 Ο Άγιος Γεώργιος είναι παράλιος οικισμός στο βόρειο τμήμα του νησιού Παλαιό Τρίκερι στον Παγασητικό, σε μέσο σταθμικό υψόμετρο 10. Ο οικισμός αναγνωρίστηκε το 1991 και προσαρτήθηκε στην κοινότητα Τρικερίου. Με το ΦΕΚ 87Α - 07/06/2010 αποσπάστηκε από την κοινότητα Τρικερίου και προσαρτήθηκε στον δήμο Νοτίου Πηλίου. Το εκκλησάκι του Αγίου Γεωργίου, στο δυτικό τμήμα του οικισμού Η παραλία του οικισμού και οι παραλίες «Αφετικά», «Παρδαλός», «Πράσινη Άμμος» και «Αγία Σοφία», όλες δυτικά του οικισμού. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 Χάρτες «ROAD» (Πήλιο 1:60.000) eetaa.gr https://www.driverstories.gr/%CE%BA%CE%B1%CF%84%CE%B7%CE%B3%CE%B9%CF%8E%CF%81%CE%B3%CE%B7%CF%82-%CE%BD-%CF%80%CE%B7%CE%BB%CE%AF%CE%BF%CF%85-%CE%B3%CE%B9%CE%B1-%CF%86%CF%81%CE%AD%CF%83%CE%BA%CE%BF-%CF%88%CE%AC%CF%81/ Δήμος Νοτίου Πηλίου
Ιωσήφ Φρειδερίκος Ερνέστος του Χοεντσόλερν-Ζίγκμαρινγκεν

Ο Ιωσήφ Φρειδερίκος Ερνέστος (γερμ. Joseph Friedrich Ernst, 24 Μαΐου 1702 - 8 Δεκεμβρίου 1769) από τον Οίκο του Χοεντσόλερν-Ζίγκμαρινγκεν ήταν πρίγκιπας του Χοεντσόλερν-Ζίγκμαρινγκεν (1715-69) και κόμης του Χοεντσόλερν-Χάιγκερλοχ (1767-69).

 Ήταν ο πρωτότοκος γιος του Μάινραντ Β΄, πρίγκιπα του Χοεντσόλερν-Ζίγκμαρινγκεν και της Ιωάννας Αικατερίνης, κόρης του Ιωάννη Αντωνίου, κόμη του Μόντφορτ-Τέτνανγκ. Το 1769 απεβίωσε στο κάστρο Χάαγκ του Χάιγκερλοχ σε ηλικία 67 ετών και τον διαδέχθηκε ο πρωτότοκος γιος του Κάρολος Φρειδερίκος. Νυμφεύθηκε σε πρώτο γάμο το 1722 τη Μαρία Φραγκίσκη Λουίζα, κόρη του Φραγκίσκου Αλβέρτου, πρίγκιπα του Έτινγκεν-Σπίλμπεργκ και είχε τέκνα: Κάρολος Φρειδερίκος 1724-1785, πρίγκιπας του Χοεντσόλερν-Ζίγκμαρινγκεν Μαρία Ιωάννα 1726-1793, μοναχή στο Μπούχαου Μαρία Αμαλία Φραγκίσκη 1729-1730 Μάινραντ Φερδινάνδος Ιωσήφ 1732-1733 Μαρία Άννα Θηρεσία 1736-1736, απεβίωσε αυθημερόν Γιος 1737-1737, απεβίωσε αυθημερόνΤο 1737 απεβίωσε η Μαρία Φραγκίσκη Λουίζα και το 1738 ο Ιωσήφ Φρειδερίκος Ερνέστος έκανε δεύτερο γάμο με τη Μαρία Ιουδήθ Αικατερίνη Φιλιππίνα, κόρη του Φραγκίσκου Αντωνίου, κόμη του Κλόζεν και βαρόνου του Άρνστορφ και κανένα τέκνο τους δεν ξεπέρασε τη βρεφική ηλικία: Κάρολος Αλβέρτος 1741-1741, απεβίωσε δύο μηνών Μαρία Αμαλία 1742-1742, απεβίωσε τριών μηνών Μαρία Θηρεσία 1743-1743, απεβίωσε τεσσάρων μηνώνΤο 1743 απεβίωσε η Μαρία Ιουδήθ Αικατερίνη Φιλιππίνα και το 1743 ο Ιωσήφ Φρειδερίκος Ερνέστος έκανε τρίτο γάμο με τη Μαρία Θηρεσία, κόρη του Φραγκίσκου Χριστόφορου, κόμη του Βάλντμπουργκ· δεν απέκτησαν τέκνα. Günter Schmitt: Sigmaringen, in: Günter Schmitt: Burgenführer Schwäbische Alb, vol. 3: Donautal. Wandern und entdecken zwischen Sigmaringen und Tuttlingen, Biberacher Verlagsdruckerei, Biberach, 1990, ISBN 3-924489-50-5, p. 41–62 Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig 1843, p. 283 ff
Γκενγκάν

Το Γκενγκάν (γαλλικά: Guingamp) είναι πόλη στο νομό Κοτ-ντ'Αρμόρ στη Βρετάνη στη βορειοδυτική Γαλλία. Είναι υπονομαρχία του νομού και κέντρο μιας αστικής περιοχής με περίπου 26.300 κατοίκους. Είναι η έδρα της ποδοσφαιρικής ομάδας Αν Αβάν ντε Γκενγκάν. Οι κάτοικοι ονομάζονται Γκενγκαναί και Γκενγκαναίζ.

 Το Γκενγκάν βρίσκεται στο νομό Κοτ-ντ'Αρμόρ, στη διοικητική περιοχή της Βρετάνης. Ιστορικά, η πόλη ανήκε στο Τρεγκόρ. Η απόστασή του από την πρωτεύουσα του νομού Σαιν-Μπριέκ είναι 32 χιλιόμετρα και από το Παρίσι 405 χιλιόμετρα κατ' ευθεία γραμμή.Έχει πληθυσμό 6.899 κατοίκους (2016), και βρίσκεται στο κέντρο ενός ευρύτερου πολεοδομικού συγκροτήματος, που έχει πληθυσμό 26 291 κατοίκους. Η έκταση της κοινότητας είναι 3,41 τετραγωνικά χιλιόμετρα και το υψόμετρο κυμαίνεται από 62 έως 126 μέτρα. Η πόλη είναι χτισμένη στις όχθες του ποταμού Τριέ. Το Γκενγκάν στη ρωμαιογαλατική εποχή ήταν μια στάση στην εμπορική διαδρομή μεταξύ Νορμανδίας και βορειοδυτικής Βρετάνης. Τον 9ο αιώνα χτίστηκε ένα κάστρο εδώ, όπου το 1364 τα βρετονικά στρατεύματα του Καρόλου, δούκα της Βρετάνης με αρχηγό τον Μπερτράν ντυ Γκεσλέν συγκεντρώθηκαν για να μεταβούν στη μάχη του Ωραί, στα πλαίσια του πολέμου της διαδοχής στο δουκάτο της Βρετάνης. Αργότερα, η πόλη αναπτύχθηκε σε περιφερειακό κέντρο υφαντουργίας. Τον Ιούλιο 2008, η κοινότητα εισήγαγε ένα σχέδιο για την προώθηση της γλώσσας της Βρετάνης μέσω του προγράμματος Ya d'ar brezhoneg («Ναι στα Βρετονικά»). Το 2008, το 15,89% των μαθητών πρωτοβάθμιας εκπαίδευσης φοίτησαν σε δίγλωσσα σχολεία. Το φεστιβάλ παραδοσιακών χορών της Βρετάνης Σαιν-Λου πραγματοποιείται κάθε χρόνο στα μέσα Αυγούστου.Υπάρχει επίσης το ετήσιο προσκύνημα στη βασιλική της Notre Dame de Bon Secours, όπου οι πιστοί αποτίσουν φόρο τιμής στη «Μαύρη Παναγία», που μεταφέρθηκε στη Γαλλία από τους Σταυροφόρους. Το Γκενγκάν είναι η έδρα της ποδοσφαιρικής ομάδας Αν Αβάν ντε Γκενγκάν, νικητές στο Κύπελλο Γαλλίας το 2008-9 και 2013-14. Είναι ποδοσφαιρική ομάδα της Λιγκ 1, το υψηλότερο πρωτάθλημα στο γαλλικό ποδόσφαιρο. Το ιστορικό κέντρο της πόλης. Το κάστρο. Τα ερείπια της μεσαιωνικής οχύρωσης.Το Δημαρχείο, κτίριο του 17ου αιώνα, αρχικά μοναστήρι των Αυγουστίνων. Η Notre-Dame-de-Bon-Secours, μια γοτθική βασιλική με το άγαλμα της Μαύρης Παναγίας, τόπος προσκυνήματος κάθε χρόνο από πιστούς. H παλιά φυλακή, που χτίστηκε το 1841. Πρόσφατα ανακαινισμένο, αυτό το ιστορικό μνημείο στεγάζει τώρα το Κέντρο Τέχνης GwinZegal. το ετήσιο φεστιβάλ παραδοσιακών χορών (μέσα Αυγούστου) το γήπεδο του επαγγελματικού ποδοσφαιρικού συλλόγου Αν Αβάν ντε Γκενγκάν (En Avant de Guingamp) Στάδιο Ρουντουρού (Stade de Roudourou), το οποίο έχει 18.000 θέσεις χωρητικότητα, δύο φορές περισσότερες από τους κατοίκους της πόλης. Στην περιοχή υπάρχουν δάση με πολυάριθμους μεγάλιθους. Λίγα χιλιόμετρα δυτικά είναι το ψηλότερο βουνό στη βόρεια Βρετάνη (Μενέ-Μπρε, 302 μέτρα ύψος) με το προσκυνηματικό παρεκκλήσι του Σαιντ-Ερβέ. Μνημεία και ιστορικά κτίρια Γκενγκάν-Τουρισμός (γαλλικά) Η επίσημη σελίδα της πόλης Αρχειοθετήθηκε 2018-11-26 στο Wayback Machine. (γαλλικά)
Ψηφιακό Μουσείο της Ακαδημίας Πλάτωνος

Το Ψηφιακό Μουσείο της Ακαδημίας Πλάτωνος βρίσκεται στην Αθήνα εντός του αρχαιολογικού χώρου της Ακαδημίας Πλάτωνος στο μικρό πάρκο που περιβάλλεται από τις οδούς Μοναστηρίου, Τηλεφανούς, Κρέοντος και Πλάτωνα.

 Εγκαινιάστηκε στις 26 Νοεμβρίου 2015 και το έργο έγινε στο πλαίσιο του συγχρηματοδοτούμενου έργου ΕΣΠΑ Ακαδημία Πλάτωνος, Η Πολιτεία και ο Πολίτης του υπουργείου Παιδείας. Ο αρχιτεκτονικός σχεδιασμός, η μουσειολογική μελέτη, οι εφαρμογές και τα εκθέματα πραγματοποιήθηκαν από το Ίδρυμα Μείζονος Ελληνισμού ενώ η κατασκευή του κτιρίου του Ψηφιακού Μουσείου υλοποιήθηκε από τον Δήμο Αθηναίων. Υπεύθυνος για τη λειτουργία του Ψηφιακού Μουσείου είναι ο Οργανισμός Πολιτισμού Αθλητισμού και Νεολαίας του Δήμου Αθηναίων, η πρόσβαση για το κοινό είναι ελεύθερη και η παρουσίαση των εκθεμάτων είναι δίγλωσση (ελληνικά - Αγγλικά). Ώρες και μέρες λειτουργίας: Τρίτη έως Κυριακή από 9:00 π.μ. έως 16:00 μ.μ. τη Δευτέρα είναι κλειστό. Το Ψηφιακό Μουσείο της Ακαδημίας Πλάτωνος είναι ένα εκπαιδευτικό, διαδραστικό πολυμεσικό μουσείο και στόχος του είναι η ανάδειξη των ιστορικών και αρχαιολογικών στοιχείων της Ακαδημίας και η προσέγγιση του χώρου της φιλοσοφίας και των ιδεών με την χρήση των πλέον σύγχρονων τεχνολογιών. Τα εκθέματα του μουσείου και η δομή με την οποία παρουσιάζονται έχουν σκοπό την προετοιμασία του επισκέπτη για τη γνωριμία του με τον Πλάτωνα. Στην πρώτη αίθουσα του Μουσείου παρουσιάζεται ο Πλάτωνας ως ιστορικό πρόσωπο της Αθήνας του 4ου αιώνα π.Χ. μαζί με τον αρχαιολογικό χώρο της Ακαδημίας Πλάτωνος όπου έδρασε. Η δεύτερη αίθουσα είναι αφιερωμένη στο έργο και τις μεθόδους του Πλάτωνα και δίνει την ευκαιρία στον επισκέπτη να φιλοσοφήσει και να συνειδητοποιήσει κατά πόσο η σκέψη του Πλάτωνα τον αφορά. Στην τρίτη αίθουσα παρουσιάζεται η διαχρονική αξία του έργου του Πλάτωνα και η πορεία του στο χρόνο, οι επιδράσεις των απόψεών στη φιλοσοφική σκέψη και την ανθρωπότητα;
Λευτέρης Νικολάου

Ο Νικολάου Ελευθέριος γεννήθηκε στο Βόλο στης 13 Οκτωβρίου 1985. Ασχολήθηκε με το άθλημα της ποδηλασίας από τον Μάιο του 1997, οπότε και ήταν βασικό στέλεχος εθνικής ομάδας αντοχής για 7 χρόνια. Συμμετείχε σε διεθνείς διοργανώσεις και σε βαλκανικά, ευρωπαϊκά και παγκόσμια πρωταθλήματα. Αποκορύφωμα της καριέρας του ήταν με την 8η Πανευρωπαϊκή θέση στη Μόσχα. Επιστροφή στους αγώνες τον Ιούνιο του 2010 με την ομάδα Άκρατος Βόλου.

 8η Πανευρωπαϊκή θέση πίστας 2003 10η Παγκόσμια θέση πίστας 2003. 2η Πανελλήνια θέση ομαδικής χρονομέτρησης 4000 μ. 2006. 1η Πανελλήνια θέση ατομικής χρονομέτρησης 2003. 1η Πανελλήνια θέση ομαδικής χρονομέτρησης 4000 μ. 2002. 1ος Στης γενική βαθμολογία 2003. 1η Βαλκανική θέση ομαδικής χρονομέτρης 2003. 3η Βαλκανική θέση ατομικής χρονομέτρησης 4000 μ. 2002. 2η Βαλκανική θέση ατομικής χρονομέτρησης 2003. 2η Βαλκανική θέση ατομικής χρονομέτρησης 3000 μ. 2003. 2η Πανελλήνια θέση ατομικής χρονομέτρησης 3000 μ. 2003. 3η Πανελλήνια θέση αντοχής 2002. 2η Πανελλήνια θέση κατηγορία ανδρών Μαντισον 2017 Αθήνα Διεθνείς συμμετοχές με αξιόλογες εμφανίσεις.
Ωκεανία

Η Ωκεανία είναι μία γεωγραφική περιοχή που συμπεριλαμβάνει την Αυστραλασία, την Μελανησία, την Μικρονησία και την Πολυνησία. Σύμφωνα με τη μέση εκτίμηση πληθυσμού των Ηνωμένων Εθνών για το 2023 ο πληθυσμός της εκτιμάται σε 45.576.000 κατοίκους.

 Η Ωκεανία είναι το μικρότερο ηπειρωτικό σύμπλεγμα στη γη και το δεύτερο μικρότερο σε πληθυσμό μετά την Ανταρκτική. Ο χάρτης που ακολουθεί δείχνει τις αποκλειστικές οικονομικές ζώνες των νησιών της Ωκεανίας και των γειτονικών περιοχών, ως οδηγό στον ακόλουθο πίνακα (δεν υπάρχουν πολιτικά όρια που να μπορούν να χαραχθούν σε χάρτη του Ειρηνικού σε αυτή την κλίμακα). Η Ωκεανία παραδοσιακά είχε χωριστεί στις περιοχές Μικρονησία, Μελανησία και Πολυνησία (από τον Γάλλο εξερευνητή Dumont d'Urville το 1831). Αυτή η διαίρεση δεν αναγνωρίζεται πλέον ως σωστή από τους περισσότερους γεωγράφους και επιστήμονες — οι οποίοι προτιμούν να χωρίζουν την Ωκεανία στις περιοχές Εγγύς Ωκεανία και Άπω Ωκεανία — αλλά είναι ακόμη η πιο δημοφιλής. Κατά βάση η Ωκεανία αποτελείται από μικρά νησιά-έθνη. Η Αυστραλία είναι η μόνη ηπειρωτική χώρα και η Παπούα Νέα Γουινέα η μόνη χώρα με σύνορα ξηράς, και συγκεκριμένα αυτά που τη χωρίζουν από την Ινδονησιακή περιοχή της Δυτικής Παπούα. Τα έθνη της Ωκεανίας είτε κατοικούν σε ανεξάρτητα κράτη, είτε έχουν διαφόρων τύπων εξαρτήσεις από μητροπολιτικές χώρες· έχοντας διαπραγματευτεί - κατά περίπτωση - ένα ευρύ φάσμα συνταγματικών ρυθμίσεων. Η ακόλουθη λίστα περιέχει τις χώρες και περιοχές που έχουν χαρακτηριστεί ως τμήμα της Ωκεανίας από τα Ηνωμένα Έθνη (Ο.Η.Ε.). Πληροφορίες και φωτογραφίες της Ωκεανίας Η Ωκεανία σε σχέση με την Αμερική Χάρτης Open-Site Oceania - Πληροφορίες για τις διαφορετικές χώρες της Ωκεανίας Ωκεανία στο Curlie
Ατραπός Φλώρινας

Ο Ατραπός (παλαιότερη ονομασία Κραπέστινα ) είναι αγροτικό χωριό και έδρα της ομώνυμης τοπικής κοινότητας του Δήμου Φλώρινας, στο Νομό Φλώρινας. Έχει πραγματικό πληθυσμό 150 κατοίκους (2011) και απέχει 12χλμ. από την πόλη της Φλώρινας. Το χωριό είναι ημιορεινό, χτισμένο στη σκιά του Βέρνου, στην κοιλάδα του ρέματος Τροπαιούχου, που χύνεται στο Λύγκο. Η τοπική κοινότητα Ατραπού είναι χαρακτηρισμένη ως αγροτικός ορεινός οικισμός, με έκταση 24,899 χμ² (2011). Το χωριό αναφέρεται για πρώτη φορά, τον 15ο αιώνα σε Οθωμανικά αρχεία, ως Κραπέσσινο. Κραπέσσινο (γαλλ. Krapechino) το αναφέρει και ο Μπρανκώφ. Στα τέλη του 18ου αιώνα εγκαταστάθηκαν στο χωριό πολλές οικογένειες από την Ήπειρο. Κατά τον 19ο αιώνα, αναφέρεται από διάφορους μελετητές ως Κρεπέσσινο (βουλγ. Крепешино) από τον Κίτσωφ, Κράπεστα (Γερμ. Krapesta) από Αυστριακό χάρτη και Κουρέστα από το Σχινά. Η εκκλησία, αλλά και οι περισσότεροι Έλληνες μελετητές το αναφέρουν ως Κραπέστινα. Το χωριό μέχρι το 1926 ονομαζόταν Κραπέστινα (σερβ. Крапештина, Μιλόσεβιτς 1920) οπότε και μετονομάστηκε σε Ατραπός.

 Κατά τη διάρκεια του Μακεδονικού Αγώνα, το χωριό έγινε θέατρο συγκρούσεων μεταξύ πατριαρχικών και εξαρχικών κατοίκων. Σημαντική μορφή του χωριού κατά το Μακεδονικό Αγώνα, ήταν ο Σωτήριος Βέλιος, ο οποίος, αφού κατάφερε να εξουδετερώσει τις βουλγαρικές συμμορίες που λυμαίνονταν την περιοχή, φυγαδεύτηκε με τη βοήθεια της Ελληνικής κυβέρνησης, στις Η.Π.Α.. Εκεί παρασυρόμενος από τα πάθη του πολέμου, πυρπόλησε βουλγαρικό σύλλογο στην Ινδιάνα. Επίσης, Μακεδονομάχοι του χωριού ήταν η Σοφία Παπαθωμά και ο κληρικός πατήρ-Θωμάς Παπαϊωάννου. Όπως καταγράφεται στην αθηναϊκή εφημερίδα Σφαίρα, στις 10 Αυγούστου του 1959, οι κάτοικοι του χωριού, θέλοντας να προστατεύσουν την Ελληνική ταυτότητά τους από τον σλαβο - βουλγαρικό επεκτατισμό, ορκίστηκαν με συμβολική τελετή να ομιλούν μόνο την ελληνική γλώσσα, εγκαταλείποντας την επιβληθείσα από την βουλγαρική εξαρχεία, στα χρόνια της απελευθέρωσης, σλαβοφανή διάλεκτο της Μακεδονίας, η οποία όμως συνέχισε να ομιλείται.. Ο Ατραπός υπήρξε θύμα εσωτερικής και εξωτερικής μετανάστευσης, που έχει τις ρίζες της από το 1890, περίοδο της εντατικοποίησης των Βουλγαρικών ενεργειών. Στη συνέχεια, και λόγω του εμφυλίου πολέμου η μαζική μετανάστευση συνεχίστηκε. Το 1955, ένα φράγμα που έγινε στην περιοχή, έδωσε μία ώθηση ανάπτυξης και συγκράτησε κάπως, το κύμα της φυγής. Σήμερα, στην Ατραπό, λειτουργεί δημοτικό σχολείο. Στον Ατραπό, κάθε καλοκαίρι, 5 και 6 Αυγούστου εορτάζεται η Μεταμόρφωση του Σωτήρος (ξωκκλήσι), με μουσικές εκδηλώσεις και πανήγυρη. Στο χωριό υπάρχουν επίσης οι εκκλησίες της Κοίμησης της Θεοτόκου και του Αγίου Γεωργίου. Την περιοχή διαπερνά το Διεθνές Ορειβατικό Μονοπάτι Ε4. Επίσης, στην κοιλάδα, υπάρχουν νερόμυλοι του 19ου αιώνα. Το χωριό έχει διατηρήσει εν μέρει, τον παραδοσιακό του χαρακτήρα. Στο Ιστορικό και Εθνολογικό Μουσείο Μακεδονίας, στη Θεσσαλονίκη, εκτίθενται παραδοσιακές στολές των γυναικών του Ατραπού Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Ιωάννης Αναστασίου

Δεν πρέπει να συγχέεται με τον Giovanni d'Athanasi (1798–1854).Ο Ιωάννης Αναστασίου ή Τζιοβάβι ντ Αναστάζι (Giovanni Anastasi, Giovanni d'Anastasi, Jean d'Anastasy, Ioannis Anastasiou (1765 - 1860) ήταν Έλληνας έμπορος με έδρα του την Αίγυπτο.

 Γεννήθηκε στην τότε οθωμανική βόρεια Ελλάδα, είτε στη Θεσσαλονίκη είτε στις Σέρρες . Ο πατέρας του πήγε στην Αίγυπτο γύρω στο 1797, όπου δημιούργησε μια επιχείρηση ως προμηθευτής των γαλλικών στρατευμάτων, αλλά χρεοκόπησε μετά την απομάκρυνσή τους. Ο Τζιοβάνι μπόρεσε να δημιουργήσει μια ακμάζουσα επιχείρηση και πάλι ως έμπορος, ειδικά σιτηρών, και ως πλοιοκτήτης και εργάστηκε ως Σουηδός πρόξενος στην Αίγυπτο από το 1828 έως το 1857. Εκτός από τις άλλες επιχειρήσεις του, άρχισε να διαπραγματεύεται αιγυπτιακές αρχαιότητες, τις οποίες απέκτησε απευθείας από τον τοπικό πληθυσμό, για παράδειγμα στη Σακκάρα και τη Θήβα. Το 1828 αυτός και ο Francis Barthow πούλησαν μια μεγάλη συλλογή περίπου 6.000 τεμαχίων μέσω του Λιβόρνο στην Ιταλία στην ολλανδική κυβέρνηση για το Μουσείο στο Λάιντεν, ένα άλλο το 1839 στο Βρετανικό Μουσείο και μια τρίτη συλλογή 1129 αριθμών δημοπρατήθηκε στο Παρίσι το 1857. Κληρονόμησε τμήματα της περιουσίας του σε σουηδικές φιλανθρωπικές οργανώσεις και μια μεγάλη σαρκοφάγο στο Μουσείο της Στοκχόλμης . Catalogue d'une collection d'antiquités égyptiennes, par M. François Lenormant. Cette collection... rassemblée par M. d'Anastasi consul général de Suede à Alexandrie sera vendue aux enchères publiques rue de Clichy no. 76,. les... 23... 24... 25... 26... 27 juin 1857. Paris 1857 (Digitalisat). Morris L. Bierbrier: Who was who in Egyptology. 4th revised edition. Egypt Exploration Society, London 2012, ISBN 978-0-85698-207-1. Vassilis I. Chrysikopoulos: A l’aube de l’égyptologie hellénique et de la constitution des collections égyptiennes: Des nouvelles découvertes sur Giovanni d’Anastasi et Tassos Neroutsos. In: P. Kousoulis, N. Lazaridis (Hrsg.): Proceedings of the Tenth International Congress of Egyptologists. Peeters, Leuven 2013, S. 2147 ff. (Digitalisat)
Εκκλησία Αγίου Τιμοθέου (Κέα)

Η Εκκλησία Αγίου Τιμοθέου είναι εκκλησία στην τοποθεσία Λούρος στην Κέα, στην Ελλάδα, δίπλα από το σπήλαιο στο οποίο ασκήτευε ο Άγιος Τιμόθεος επίσκοπος Ευρίπου. Μετέβαινε στο σπήλαιο τα καλοκαίρια και αναβλύζει από εκεί νερό μόνο κατά τους θερινούς μήνες. O ναός είναι βυζαντινού ρυθμού και γιορτάζει στις 16 Αυγούστου και στις 13 Ιουλίου.

 Ανεγέρθη στις 13 Ιουλίου 1993 και εγκαινιάστηκε στις 13 Ιουλίου 1999 από τον Μακαριστό Μητροπολίτη Σύρου Δωρόθεο Α'. Βρίσκεται στην περιοχή Ελληνικά σχετικά κοντά στο παλιό μοναστήρι του Αγίου που καταστράφηκε. Είναι σύγχρονος με βυζαντινή αρχιτεκτονική και παραδοσιακή πέτρα. Είναι εύκολα προσβάσιμος όπως και το σπήλαιο δίπλα του. Tο 1990 η μονή Πεντέλης της Κοιμήσεως της Θεοτόκου γιόρτασε 400 χρόνια από την "κοίμηση" του Αγίου (16 Αυγούστου 1590). Έτσι το 1991 ο γνωστός στην περιοχή "Εμποράκος της Πιάτσας" μακαριστός Νικόλαος Μωραϊτης δώρισε ένα μεγάλο ποσό για να ανοιχτεί ο δρόμος προς το σπήλαιο και να γίνει ναός. Σύμφωνα με μαρτυρίες καθώς η τοπική εκκλησία μελετούσε πως να ανοίξει το δύσβατο δρόμο για τους προσκυνητές, ξαφνικά βρέθηκε η παραπάνω λύση. Έτσι καθώς θεωρήθηκε ευλογία του Αγίου, άρχισαν τα έργα. Κατασκευάστηκε δρόμος και μια μικρή πλατεία μπροστά στη σπηλιά. Αρχιτέκτονας του ναού υπήρξε ο κ. Γεώργιος Θετσώνης. Η ανέγερση έγινε κάτω από περίεργες συνθήκες (θαυμαστά γεγονότα) και κυρίως με γρήγορους ρυθμούς. Τα "εγκαίνια" ήταν η τελευταία άγια πράξη του μητροπολίτη Δωρόθεου Α'. Οι αγιογραφίες του που είναι έξι στον αριθμό φιλοτεχνήθηκαν από τον κ. Κωνσταντίνο Πανταζή. Μεταφέρθηκε ένας κιονίσκος από το ναίδριο "στο νερό" του αρχαίου περριραντηρίου που στήριζε την παλαιά Αγία Τράπεζα, στην οποία φαίνεται να λειτουργούσαν οι Άγιοι Μιχαήλ και Τιμόθεος. Απεδείχθη με έρευνα ότι αποκάτω υπάρχει το λεγόμενο "Σύνθρονο" πράγμα που δείχνει πως άριστος αρχιερεύς λειτουργούσε εκεί. Ήξερε από θεολογικά ζητήματα (λειτουργική θεολογία) και τις σχέσεις ανάμεσα στο Σύνθρονο και το Θυσιαστήριο κατά την τέλεση της Θείας Ευχαριστίας. Η εποχή που χτίστηκε το Σύνθρονο συμβαδίζει με την παραμονή του Αγίου εκεί στην Κέα και αποδεικνύει πως, ως επίσκοπος, κατείχε τέτοιες ικανότητες που μπορούσε να οδηγήσει ένα λαό προς την πνευματική ζωή. Το 1996 ο κιονίσκος αυτός στήριξε μια καινούργια Αγία Τράπεζα.
Good Friendly Violent Fun

Το Good Friendly Violent Fun είναι ζωντανά ηχογραφημένο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Combat Records" το 1991. Επανεκδόθηκε από την "Century Media" το 1999, ενώ η "Floga Records" του εξέδωσε σε μορφή βινυλίου, τον Ιανουάριο του 2011 στον περιορισμένο αριθμό των 500 αντιτύπων. Η ηχογράφηση του πραγματοποιήθηκε στο Fillmore του Σαν Φρανσίσκο στις 14 Ιουλίου 1989 κατά την περιοδεία για την προώθηση του άλμπουμ "Fabulous Disaster", μέσω των Westwood One. Η μίξη του ήχου έγινε στο "Soma Sync Studio" του Σαν Φρανσίσκο.

 1. Fabulous Disaster (Holt, Souza) - 5:46 2. Chemi-Kill (Holt, Souza) - 6:09 3. 'Til Death Do Us Part (Holt, Souza) - 5:07 4. The Toxic Waltz (Holt, Souza) - 4:39 5. Cajun Hell (Holt, Souza) - 5:55 6. Corruption (Holt, Souza) - 5:37 7. Brain Dead (Baloff, Holt) - 4:31 8. Dirty Deeds Done Dirt Cheap (A. Young, M.Young, Scott) - 4:42 Το "Good Friendly Violent Fun" ηχογραφήθηκε από τους εξής μουσικούς: Στηβ Σόουζα - φωνητικά Γκάρι Χολτ - κιθάρα Ρικ Χάνολτ - κιθάρα Ρομπ ΜακΚίλοπ - μπάσο Τζον Τεμπέστα - τύμπανα Good Friendly Violent Fun - Exodus | Songs, Reviews, Credits | AllMusic Exodus - Good Friendly Violent Fun - The Metal Archives Exodus - Good Friendly Violent Fun (Live) - Metal Storm
Αγία Παρασκευή Αχεντριά Ηρακλείου

Η Αγία Παρασκευή είναι οικισμός της τοπικής κοινότητας Αχεντριά, της δημοτικής ενότητας Αστερουσίων, του δήμου Αρχανών-Αστερουσίων, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης. Μέχρι το 1976 ο οικισμός ονομαζόταν Πέρα Τσούτσουρος (ή Πέρα Τσούτσουρα).

 Η Αγία Παρασκευή είναι παραθαλάσσιος οικισμός στο Ν.ΝΑ. τμήμα του νομού Ηρακλείου. Βρίσκεται στους ανατολικούς πρόποδες του Κόφινα] και στον δυτικό μυχό του όρμου Τσούτσουρου, σε μέσο σταθμικό υψόμετρο 20. Απέχει περίπου 73 χλμ. Ν.ΝΑ. του Ηρακλείου. Μέχρι το 1976 ο οικισμός ονομαζόταν Πέρα Τσούτσουρος ή Πέρα Τσούτσουρα. Μετονομάστηκε σε Αγία Παρασκευή και προσαρτήθηκε στην κοινότητα Αχεντριά του νομού Ηρακλείου. Με το ΦΕΚ 244Α - 04/12/1997 αποσπάστηκε από την κοινότητα Αχεντριά και προσαρτήθηκε στον δήμο Αστερουσίων. Με το ΦΕΚ 87Α - 07/06/2010 αποσπάστηκε από τον δήμο Αστερουσίων και προσαρτήθηκε στον δήμο Αρχανών-Αστερουσίων. Εγκυκλοπαίδεια Πάπυρος Λαρούς Μπριτάννικα, εκδ. 2006 (ΠΛΜ) Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr
117 (αριθμός)

Το 117 (εκατόν δέκα επτά) είναι ο φυσικός αριθμός που βρίσκεται μετά από το 116 και πριν από το 118. Είναι περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 117 συμβολίζεται ως CXVII στο ρωμαϊκό σύστημα αρίθμησης και ως ΡΙΖ΄ ή ριζ΄ στο ελληνικό σύστημα αρίθμησης.

 Το 117 είναι ένας σύνθετος αριθμός, αφού οι φυσικοί διαιρέτες του είναι 1, 3, 9, 13, 39 και 117, δηλαδή έχει και άλλους φυσικούς διαιρέτες εκτός του 1 και του εαυτού του. Ο επόμενος σύνθετος αριθμός είναι το 118. Το ανάπτυγμα πρώτων παραγόντων του 117 είναι 117= 32 · 13. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Στη χημεία, ο ατομικός αριθμός 117 αντιστοιχεί στο στοιχείο Τενέσιο. Η 117 Λόμια (Lomia) είναι ένας μεγάλος και πολύ σκουρόχρωμος αστεροειδής της Κύριας Ζώνης Αστεροειδών.
Σεισμός στην Κωνσταντινούπολη (1509)

Ο σεισμός στην Κωνσταντινούπολη του 1509 έλαβε χώρα στη θάλασσα του Μαρμαρά στις 10 Σεπτεμβρίου 1509 περίπου στις 10 το βράδυ. Η ένταση του σεισμού εκτιμάται στους 7.3 βαθμούς της κλίμακας Ρίχτερ. Τον σεισμό ακολούθησε τσουνάμι και 45 μέρες μετασεισμών. Ο ακριβής αριθμός θανάτων από τον σεισμό ποικιλεί ανάλογα με την εκτίμηση, με διάφορες εκτιμήσεις να ορίζουν τις ανθρώπινες απώλειες από 1.000 έως 13.000 θύματα.

 Η περιοχή που υπέστη σημαντικές ζημιές εκτίνεται από το Τσορλού στα δυτικά μέχρι τη Νικομήδεια στα ανατολικά. Ο Γαλατάς και το Μπουγιουκτσέκμετζε υπέστησαν σοβαρές ζημιές. Στην Κωνσταντινούπολη κατέρρευσαν πολλά σπίτια και άλλα κτήρια. Το νεόκτιστο τζαμί Βεγιαζήτ Β΄ έπαθε σοβαρές ζημιές. Η κύρια δομή και ένας μιναρές κατέρρευσαν. Το Τέμενος Φατίχ υπέστη σημαντικές ζημιές, ενώ η Αγία Σοφία επιβίωσε χωρίς ιδιαίτερη ζημιά (κατέρρευσε ένας μιναρές). Εντός της Αγίας Σοφίας, το υλικό που έκρυβε τις χριστιανικές εικόνες κατέρρευσε, αποκαλύπτοντας τες. Ο αριθμός των νεκρών και τραυματισμένων είναι δύσκολο να εκτιμηθεί, με τις πηγές να θέτουν τον αριθμό τους από 1.000 έως 13.000. Πιστεύεται ότι μεταξύ των θυμάτων συμπεριλαμβάνονται μέλη της Οθωμανικής δυναστείας. Μετασεισμοί συνέχισαν για 45 μέρες και οι άνθρωποι δεν μπορούσαν να επιστρέψουν στις οικίες τους για 2 μήνες.
Μαρίνος Σατσιάς

Ο Μαρίνος Σατσιάς είναι Κύπριος προπονητής ποδοσφαίρου. Από τον Μάιο του 2017 είναι προπονητής της Ομόνοιας Αραδίππου. Κατά την ποδοσφαιρική του καριέρα υπήρξε αρχηγός του Α.Π.Ο.Ε.Λ. και αγωνιζόταν στην θέση του μεσοαμυντικού. Στα 20 χρόνια της καριέρας του από το 1995 μέχρι το 2014 έπαιξε μόνο στον Α.Π.Ο.Ε.Λ..

 Ο Μαρίνος Σατσιάς ήταν δεξιός μέσος και αμυντικογενής. Έκανε το ντεμπούτο του στον Α.Π.Ο.Ε.Λ. το 1995, σε ηλικία 17 ετών. Στο γήπεδο ήταν γνωστός για την πειθαρχία του και για το πάθος του στο παιχνίδι. Κατά την διάρκεια της καριέρας του στον Α.Π.Ο.Ε.Λ. κατάφερε να κατακτήσει 6 πρωταθλήματα, 6 Κύπελλα και 5 Ασπίδες της ΚΟΠ ( Super Cup), και εμφανίστηκε σε 3 παιχνίδια του ΟΥΕΦΑ Τσάμπιονς Λιγκ την περίοδο 2009-2010, και επίσης ένα παιχνίδι του ΟΥΕΦΑ Τσάμπιονς Λιγκ την περίοδο 2011-2012 (εκτός εναντίον της Ρεάλ Μαδρίτης στο Σαντιάγο Μπερναμπέου) στην εκπληκτική πορεία της ομάδας στα προημιτελικά του θεσμού. Ξεκίνησε το 2016 την προπονητική του καριέρα από τον Εθνικό Λατσιών. Το 2017 ανέλαβε την τεχνική ηγεσία της Ομόνοιας Αραδίππου και το 2018 ανανέωσε το συμβόλαιο του με την διοίκηση των «περιστεριών» για ακόμη ένα χρόνο.
Πόλα Κοξ

Η Πόλα Αν Κοξ (αγγλικά: Paula Ann Cox, 1964-) είναι δικηγόρος, πολιτικός και η 12η πρωθυπουργός των Βερμούδων από τις 28 Οκτωβρίου 2010 ως τις 18 Δεκεμβρίου 2012. Ηγήθηκε του Προοδευτικού Εργατικού Κόμματος (PLP) και έγινε πρωθυπουργός στις 29 Οκτωβρίου 2010, έπειτα από την παραίτηση του προκατόχου της, Γιούαρτ Μπράουν. Εκλέγεται βουλευτής στην 14η εκλογική περιφέρεια του Βορειοδυτικού Ντέβονσαϊρ (Devonshire North West). Εκτός από δικηγόρος έχει εργαστεί και στην Τράπεζα των Βερμούδων. Είναι παντρεμένη με επιχειρηματία από το Καμερούν. Ο πατέρας της, Γιουτζίν Κοξ, πέθανε το 2004 και ήταν επίσης πολιτικός.

 Η Κοξ, η οποία εκπαιδεύτηκε ως δικηγόρος στο Ηνωμένο Βασίλειο, είναι κάτοχος μπάτσελορ στις Πολιτικές Επιστήμες από το Πανεπιστήμιο Μακ Τζιλ, μεταπτυχιακού διπλώματος στο Διεθνές Δίκαιο από το Πανεπιστήμιο του Μάντσεστερ στην Αγγλία και μέλος του Δικηγορικού Συλλόγου Βερμούδων. Εξελέγη για πρώτη φορά βουλευτής στην περιφέρεια του Βόρειου Ντέβονσαϊρ, το 1996. Η Κοξ έχει χρηματίσει υπουργός στην κυβέρνηση της Τζένιφερ Σμιθ. Ήταν η πρώτη υπουργός εργασίας, εσωτερικών και δημοσίας τάξεως από το PLP. Την 1η Νοεμβρίου 2001 διορίστηκε υπουργός παιδείας και ανάπτυξης. Μετά τον θάνατο του πατέρα της, το 2004, η Πόλα διορίστηκε υπουργός Οικονομίας. Στις 28 Οκτωβρίου 2010 ο Γιούαρτ Μπράουν παραιτήθηκε από την πρωθυπουργία και μία ημέρα μετά η Κοξ ορκίστηκε νέα πρωθυπουργός. Την 1η Νοεμβρίου ανακοίνωσε το υπουργικό της συμβούλιο, η ορκωμοσία του οποίου έγινε αυθημερόν. Η ίδια παρέμεινε υπουργός οικονομικών. Την διαδέχθηκε στην πρωθυπουργία ο Κρεγκ Κανονίερ. Επίσημη βιογραφία στον ιστότοπο του PLP
Φορεσιά της Παραμυθιάς

Η φορεσιά της Παραμυθιάς είναι η παραδοσιακή γυναικεία ενδυμασία που καθιερώθηκε κατά τα παλιότερα χρόνια στην περιοχή της Παραμυθιάς στην Ήπειρο. Εκτός από τη συγκεκριμένη περιοχή εντοπιζόταν και στα στα Γραμμενοχώρια, βορειοδυτικά των Ιωαννίνων. Θεωρείται ως μια από τις πιο απλές ελληνικές φορεσιές και χαρακτηρίζεται από τη χρήση σκούρων αποχρώσεων.

 Οι τοπικές φορεσιές ήταν φτιαγμένες από ντόπιο δίμιτο (πυκνό και υφασμένο με δύο κλωστές) χοντρό ύφασμα, το σαγιάκι. Τα μέρη της φορεσιάς ήταν η πόλκα, το ζιπούνι, η σιγκούνα, το ζουνάρι, οι κάλτσες, τα τσαρούχια και ο κεφαλόδεσμος.Η πόλκα ήταν μάλλινη φούστα η οποία διέθετε μανίκια και ήταν κοντή μέχρι τη μέση. Το ζιπούνι ήταν γιλέκο, μάλλινο για την καθημερινή χρήση και μεταξωτό για τις γιορτές και τις υπόλοιπες επίσημες περιστάσεις. Η σιγκούνα ήταν μακρύς επενδύτης, κατακόρυφα ανοικτός, δίχως μανίκια. Η φορεσιά περιλαμβάνει επίσης ένα πολύχρωμο μάλλινο ζουνάρι (ζώνη), πολύχρωμες πλεκτές κάλτσες χωρίς φτέρνα και αμπαλωτά τσαρούχια με μύτες μπροστά. Τέλος για κεφαλόδεσμο είχαν ένα μεγάλο μαντήλι από μάλλινο αγορασμένο ύφασμα, το οποίο ονόμαζαν μερινό. Η Ελληνική Λαϊκή Φορεσιά (Τόμοι Πρώτος & Δεύτερος) Αγγελική Χατζημιχάλη, Μουσείο Μπενάκη, Εκδόσεις "Μέλισσα"
Ζαΐρ

Το Ζαΐρ, επίσημα γνωστό ως Δημοκρατία του Ζαΐρ (Γαλλικά: République du Zaïre), ήταν η ονομασία της χώρας της Λαϊκής Δημοκρατίας του Κονγκό για τρεις δεκαετίες περίπου και πιο συγκεκριμένα για μια περίοδο 26 χρόνων, από τις 27 Οκτωβρίου 1971 έως και τις 17 Μαΐου 1997.

 Η χώρα ονομαζόταν αρχικά Βελγικό Κονγκό ή αλλιώς και Κονγκό του Λεοπόλδου. Έγινε ανεξάρτητη χώρα το 1960 και ενεπλάκη αμέσως σε εμφύλιο πόλεμο. Ο πρόεδρος Μομπούτου, που ανέλαβε την εξουσία το 1965, μετονόμασε τη χώρα σε Ζαΐρ το 1971 και εγκαθίδρυσε ένα διεφθαρμένο και αντιλαϊκό καθεστώς. Η απροθυμία του να δεχθεί την πολυκομματική δημοκρατία, που εγκαθιδρύθηκε το 1990, άφησε το Ζαΐρ με δύο κυβερνήσεις και μία διαλυμένη οικονομία. Το 1997 πραγματοποιήθηκε η μετονομασία του Ζαΐρ σε Λαϊκή Δημοκρατία του Κονγκό, από τον ηγέτη των ανταρτών που ανέτρεψαν τον Μομπούτου, Λοράν Ντεζιρέ Καμπιλά. Λαϊκή Δημοκρατία του Κονγκό Πολυμέσα σχετικά με το θέμα Zaire στο Wikimedia Commons
Στάδιο Βίντζεφ (Λοτζ)

Το Στάδιο Βίντζεφ (πολωνικά: Stadion Widzewa) είναι γήπεδο ποδοσφαίρου στο Λοτζ της Πολωνίας. Είναι η έδρα της Βίντζεφ Λοτζ. Το στάδιο έχει χωρητικότητα περίπου 18.000 θέσεων. Το προηγούμενο στάδιο έχει χωρητικότητα 10.500 θέσεων, με μόνο μέρος της δυτικής κερκίδας να καλύπτεται. Κατεδαφίστηκε στις αρχές του 2015 για να ανοίξει ο χώρος για το νέο γήπεδο.

 Μετά από πολλές προτάσεις τα προηγούμενα χρόνια και εικασίες για αντικατάσταση του Στάδιου Βίντζεφ (συμπεριλαμβανομένου του Ευρωπαϊκού Πρωταθλήματος 2012 ), ξεκίνησε μια οριστική ανάπλαση το 2014. Μέχρι την ολοκλήρωση ανάπλασης του σταδίου, η Βίντζεφ έπαιζε τους εντός έδρας αγώνες της στο Πιότρκουφ Τριμπουνάλσκι. Τον Οκτώβριο του 2014 ανακοινώθηκαν τα σχέδια για ένα νέο στάδιο 18.018 θέσεων. Προβλεπόταν ότι το στάδιο θα έχει ολοκληρωθεί μέχρι τον Νοέμβριο του 2016. Ο κύριος ανάδοχος θα ήταν η εταιρεία Lodz Mosty. Η Lodz Mosty είχε προθεσμία μέχρι τις 24 Ιανουαρίου 2015 για να παρουσιάσει ένα οριστικό σχέδιο του σταδίου. Σε αντίθεση με προηγούμενες προτάσεις, όλες οι κερκίδες θα είχαν στέγαστρο. Το εξωτερικό θα είναι επενδυμένο με κόκκινα τούβλα και διαφανή οπίσθιο φωτιζόμενο πάνελ. Η δυτική κερκίδα θα συνεχίσει να είναι η κύρια κερκίδα. Θα περιλαμβάνει αποδυτήρια, γυμναστήριο, 24 εταιρικούς χώρους, 8 χώρους σχολιαστών, 2 στούντιο τηλεόρασης, κ.λπ. Οι άλλες 3 κερκίδες θα έχουν απλούστερες εγκαταστάσεις και θα περιλαμβάνουν χώρο για 900-1.200 επισκέπτες. Το γήπεδο θα μετακινηθεί 20 μέτρα προς τα ανατολικά για να φιλοξενήσει τη μεγαλύτερη δυτική κερκίδα, καταπατώντας το σημερινό προπονητικό γήπεδο. Στο σχεδιασμό ήταν επίσης η αναβάθμιση των τοπικών δρόμων και γραμμών του τραμ. Η αναβάθμιση του τραμ βρίσκεται ήδη σε εξέλιξη το 2014. Το στάδιο σχεδιάστηκε επίσης για να φιλοξενεί αγώνες ράγκμπι γιούνιον και συναυλίες. Η βόρεια κερκίδα σχεδιάστηκε να ενσωματώνει μια σκηνή.Το στάδιο φιλοξένησε την εναρκτήριο και τον τελικό αγώνα του Παγκοσμίου Κυπέλλου Κ20 του 2019, ως μέρος των έξι διοργανωτών πόλεων στην Πολωνία. Στάδιο Βίντζεφ στο arenysportowe.eu (πολωνικά) Lodzpost.com: Σπίτι είναι εκεί που είναι η καρδιά - τελευταίο παιχνίδι στο παλιό γήπεδο
Σατόσι Κον

Ο Σατόσι Κον (ιαπωνικά: 今 敏‎, Kon Satoshi, 12 Οκτωβρίου 1963 – 24 Αυγούστου 2010) ήταν Ιάπωνας σκηνοθέτης, animator, σεναριογράφος και εικονογράφος μάνγκα. Ανάμεσα στις δουλειές του ξεχωρίζουν τα διακεκριμένα φιλμ Perfect Blue (1997), Millennium Actress (2001), Tokyo Godfathers (2003) και Paprika (2006), καθώς και η τηλεοπτική σειρά Paranoia Agent (2004). Όλες οι σκηνοθετικές δουλειές του έχουν γίνει για λογαριασμό της εταιρείας Madhouse ενώ χαρακτηρίζονται από ρεαλιστικούς χαρακτήρες, περίπλοκες ψυχολογικές καταστάσεις και την ανάμειξη των ονείρων με την πραγματικότητα.

 Γεννήθηκε και μεγάλωσε στο Σαππόρο του νησιού Χοκάιντο. Φοίτησε στην ακαδημία τεχνών Μουζασίνο με σκοπό να γίνει ζωγράφος. Αποφοιτώντας ξεκίνησε να δουλεύει με τον Κατσουχίρο Οτόμο στο μάνγκα World Apartment Horror. Η είσοδος του στα άνιμε έγινε με την ταινία Roujin Z (1991) του Οτόμο, στην οποία εργάστηκε ως σχεδιαστής σκηνικών. Οι πρώτες δουλειές του Κον ήταν έντονα επηρεασμένες από τον Οτόμο. Το σκηνοθετικό του ντεμπούτο έγινε με το ψυχολογικό θρίλερ Perfect Blue (1997), που επηρεάστηκε από τα δημιουργήματα του Φίλιπ Κ. Ντικ. Μετά από δύο ακόμα επιτυχημένες ταινίες, τα Millennium Actress και Tokyo Godfathers, ξεκίνησε να δουλεύει στην τηλεόραση με την σειρά Paranoia Agent (2004). Η σειρά διερευνούσε θέματα όπως ο ανθρώπινος ψυχισμός και τα αρχέτυπα μέσα στο πλαίσιο της μοντέρνας ιαπωνικής κουλτούρας. Το 2006 ολοκλήρωσε την ταινία Paprika που έγινε επιτυχία και διανεμήθηκε σε παγκόσμιο επίπεδο μέσα στο 2007. Ο Κον στα έργα του πολύ συχνά μπλέκει τα όρια φαντασίας και πραγματικότητας σε σημείο που η διάκριση μεταξύ τους να μην είναι πλέον εφικτή. Ασχολείται επίσης με θέματα που τα παραδοσιακά anime δεν θίγουν. Στο Tokyo Godfathers (2003) ασχολήθηκε με τους άστεγους των μεγαλουπόλεων, θέμα που αποφεύγεται στις ταινίες του ιαπωνικού σινεμά. Απεβίωσε στις 24 Αυγούστου του 2010 λίγο πριν τα 47α γενέθλια του, από καρκίνο στο πάγκρεας. Επίσημη ιστοσελίδα Σατόσι Κον στην IMDb
Γκάρι Λη Κλαρκ Τζ.

Ο Γκάρι Λη Κλαρκ Τζ. (Gary Lee Clark Jr., γενν. 15 Φεβρουαρίου 1984) είναι Αμερικανός μουσικός που ζει και δραστηριοποιείται στο Ώστιν του Τέξας. Ο Κλαρκ έχει εμφανιστεί επί σκηνής με διάφορους θρύλους του rock and roll και έχει δηλώσει ότι επηρεάζεται «από το blues, την jazz, την soul την country, όπως επίσης και το hip hop». Η μουσική ιδιομορφία του Κλαρκ είναι ο παραμορφωμένος ήχος της ηλεκτρικής κιθάρας του και το απαλό φωνητικό στυλ του.

 Ο Γκάρι Λη Κλαρκ Τζ. άρχισε να παίζει κιθάρα σε ηλικία δώδεκα ετών. Γεννήθηκε και μεγάλωσε στο Ώστιν του Τέξας, όπου συμμετείχε σε μικρές συναυλίες σε όλη την διάρκεια της εφηβείας του, έως ότου συνάντησε τον Κλίφορντ Αντόνε (Clifford Antone), ιδιοκτήτη τού ομώνυμου μουσικού κλαμπ του Ώστιν. Το Antone's ήταν το κλαμπ από όπου ξεκίνησαν οι Τζίμι και Στίβι Ρέι Βον, επαναπροσδιορίζοντας το μπλουζ στον χρόνο. Λίγο μετά την συνάντησή του με τον Κλίφορντ, ο Κλαρκ άρχισε να παίζει με μια σειρά από μουσικούς, συμπεριλαμβανομένου του Τζίμι Βον. Ο Βον, όπως και άλλοι στην μουσική κοινότητα του Ώστιν, βοήθησαν τον Κλαρκ στην πορεία του, διευκολύνοντας την άνοδό του στην ροκ εν ρολ σκηνή του Τέξας. Η μουσική του Κλαρκ δείχνει πώς έχουν διαμορφωθεί τα μπλουζ του περασμένου αιώνα από διαφορετικά μουσικά είδη, από το χιπ-χοπ έως την κάουντρι. Το περιοδικό Rolling Stone ανέφερε τον Κλαρκ ως «Best Young Gun», τον Απρίλιο του 2011, στο τεύχος «Best of Rock». Ο Κλαρκ τραγούδησε και στο bonus track «I Want You Back» από τους Jackson 5 στο άλμπουμ 100 Miles from Memphis. Επίσημος ιστότοπος Crossroadsguitarfestival.com Αρχειοθετήθηκε 2019-03-31 στο Wayback Machine. Review